सतगुरु-ज्ञान होरी / अछूतानन्दजी 'हरिहर'
सतगुरु सबहि समझावें, सबन हित होरी रचावें।
 ज्ञान-गुलाल मले मन मुख पर, अद्धै अबीर लगावें।
 प्रेम परम पिचकारी लेकर, सतसंग रुचि रंग लावें।
 छल पाखंड प्रपंच धूर्तता, की धरि धूर उड़ावें।
 विज्ञ विवेक विचार प्रचारें, सत्य कबीर सुनावें।
 सन्त सुधार सभाएँ करके, साधु सुसीख सिखावें।
 प्रचलित पक्षपात अरु उलझन, सबहि सहज सुलझावें।
 आत्मिक लौकिक उन्नति पथ पर, चतुर सुचाल चलावें।
 'हरिहर' सबै स्वत्व रक्षित करि, मुलकी हम दिलवावें। 